
[bookmark: TextBodyBegin]Az Európai Parlament,
–	tekintettel az Európai Biztosítás- és Foglalkoztatóinyugdíj-hatóság 2022. évi pénzügyi évre szóló végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre az ügynökségek válaszaival együtt[footnoteRef:1], [1:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:2], [2:  	HL C, C/2023/112, 2023.10.12.] 

–	tekintettel a 2022-es pénzügyi évre szóló költségvetés végrehajtása tekintetében a Hatóság számára adandó mentesítésről szóló, 2024. február 22-i tanácsi ajánlásra (06180/2024 – C9-0091/2024),
–	tekintettel az Európai Unió működéséről szóló szerződés 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:3] és különösen annak 70. cikkére, [3:  	HL L 193., 2018.7.30., 1. o.] 

–	tekintettel az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről szóló 2010. november 24-i 1094/2010/EU európai parlamenti és tanácsi rendeletre[footnoteRef:4], és különösen annak 64. cikkére, [4:  	HL L 331., 2010.12.15., 48. o.] 

–	tekintettel az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról szóló 2018. december 18-i (EU) 2019/715 felhatalmazáson alapuló bizottsági rendeletre[footnoteRef:5] és különösen annak 105. cikkére, [5:  	HL L 122., 2019.5.10., 1. o.] 

–	tekintettel eljárási szabályzata 100. cikkére és V. mellékletére,
–	tekintettel a Költségvetési Ellenőrző Bizottság jelentésére (A9-0097/2024),
1.	mentesítést ad az Európai Biztosítás- és Foglalkoztatóinyugdíj-hatóság ügyvezető igazgatója számára a Hatóság 2022-es pénzügyi évre szóló költségvetésének végrehajtására vonatkozóan;
2.	megjegyzéseit a mellékelt állásfoglalásban foglalja össze;
3.	utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Biztosítás- és Foglalkoztatóinyugdíj-hatóság ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

[bookmark: _Toc146789945][bookmark: _Toc161904609]2. Az Európai Parlament 2024. április 11-i határozata az Európai Biztosítás- és Foglalkoztatóinyugdíj-hatóság 2022. évi pénzügyi évre vonatkozó elszámolása lezárásáról (2023/2153(DEC))
Az Európai Parlament,
–	tekintettel az Európai Biztosítás- és Foglalkoztatóinyugdíj-hatóság 2022. évi pénzügyi évre szóló végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre az ügynökségek válaszaival együtt[footnoteRef:6], [6:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:7], [7:  	HL C, C/2023/112, 2023.10.12.] 

–	tekintettel a 2022-es pénzügyi évre szóló költségvetés végrehajtása tekintetében a Hatóság számára adandó mentesítésről szóló, 2024. február 22-i tanácsi ajánlásra (06180/2024 – C9-0091/2024),
–	tekintettel az Európai Unió működéséről szóló szerződés 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:8], és különösen annak 70. cikkére, [8:  	HL L 193., 2018.7.30., 1. o.] 

–	tekintettel az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről szóló 2010. november 24-i 1094/2010/EU európai parlamenti és tanácsi rendeletre[footnoteRef:9], és különösen annak 64. cikkére, [9:  	HL L 331., 2010.12.15., 48. o.] 

–	tekintettel az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról szóló 2018. december 18-i (EU) 2019/715 felhatalmazáson alapuló bizottsági rendeletre[footnoteRef:10], és különösen annak 105. cikkére, [10:  	HL L 122., 2019.5.10., 1. o.] 

–	tekintettel eljárási szabályzata 100. cikkére és V. mellékletére,
–	tekintettel a Költségvetési Ellenőrző Bizottság jelentésére (A9-0097/2024),
1.	jóváhagyja az Európai Biztosítás- és Foglalkoztatóinyugdíj-hatóság 2022-es pénzügyi évre szóló elszámolásának lezárását;
2.	utasítja elnökét, hogy továbbítsa ezt a határozatot az Európai Biztosítás- és Foglalkoztatóinyugdíj-hatóság ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.


[bookmark: _Toc146789946][bookmark: _Toc161904610]3. Az Európai Parlament 2024. április 11-i állásfoglalása az Európai Biztosítás- és Foglalkoztatóinyugdíj-hatóság 2022. évi pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel (2023/2153(DEC))
Az Európai Parlament,
–	tekintettel az Európai Biztosítás- és Foglalkoztatóinyugdíj-hatóság 2022. évi pénzügyi évre szóló általános költségvetésének végrehajtására vonatkozó mentesítésről szóló határozatára,
–	tekintettel eljárási szabályzata 100. cikkére és V. mellékletére,
–	tekintettel a Költségvetési Ellenőrző Bizottság jelentésére (A9-0097/2024),
A.	mivel bevételi és kiadási kimutatása[footnoteRef:11] szerint az Európai Biztosítás- és Foglalkoztatóinyugdíj-hatóság (a továbbiakban: a hatóság) 2022. évi pénzügyi évre szóló végleges költségvetése 34 571 120 EUR volt, ami 2021-hez képest 5,27%-os növekedést jelent; mivel a hatóságot az Unió hozzájárulásából (12 932 000 EUR, azaz 37,40%), valamint a tagállamok nemzeti felügyeleti hatóságainak hozzájárulásaiból 21 076 120 EUR, azaz 60,96%) finanszírozzák; [11:  	HL C 38., 2023.1.31., 78. o.] 

B.	mivel a Számvevőszék az Európai Biztosítás- és Foglalkoztatóinyugdíj-hatóság 2022. évi pénzügyi évre vonatkozó éves beszámolójáról készített jelentésében (a továbbiakban: a számvevőszéki jelentés) megállapítja, hogy kellő mértékben megbizonyosodott a hatóság éves beszámolójának megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek;
Költségvetési és pénzgazdálkodás
1.	elismeréssel nyugtázza, hogy a 2022. évi pénzügyi év során folytatott költségvetés-ellenőrzési erőfeszítések eredményeként a költségvetés végrehajtási aránya 99,46% volt, ami 2021-hez képest 0,52%-os csökkenést jelent; megállapítja ugyanakkor, hogy a kifizetési előirányzatok végrehajtási aránya 92,07% volt, ami a 2021. évhez képest 12,95%-os növekedést jelent;
Teljesítmény
2.	tudomásul veszi, hogy a hatóság többféle intézkedést, például fő teljesítménymutatókat is alkalmaz a tevékenységei által nyújtott hozzáadott érték értékelésére és költségvetési gazdálkodásának javítására; megjegyzi, hogy 2022-ben a hatóság 17 stratégia szintű teljesítménycélt határozott meg hét fő tevékenységi területén; elismeréssel veszi tudomásul, hogy a hatóság e célok közül 15-öt elért vagy túlteljesített, míg a másik két teljesítménycél jelentését a digitális működési rezilienciáról szóló rendelet (DORA) jogalkotási ütemtervétől és technológiai zavaroktól való függőség miatt nem tartották alkalmazhatónak;
3.	megállapítja, hogy 342 terméket és szolgáltatást, azaz az összes termék és szolgáltatás 91%-át a hatóság a terveknek megfelelően teljesítette, további 20 termék és szolgáltatás esetében kisebb késedelmek voltak, és 13 pedig nem került továbbfejlesztésre, gyakran a jogalkotási döntések, például a Szolvencia II. felülvizsgálatának ütemezésétől vagy a piaci technológiai fejleményektől való függés és az egymással versengő prioritások miatt; elismerését fejezi ki amiatt, hogy a hatóság a 2021. évi 167-ről 2022-ben 214-re növelte felszólalásai számát;
4.	elismeri, hogy a hatóság 2022-ben számos eredményt ért el, és nagymértékben teljesítette céljait a felügyeleti konvergencia, a fogyasztóvédelem és a pénzügyi stabilitás területén; megjegyzi különösen, hogy a hatóság elvégezte a foglalkoztatói nyugellátást szolgáltató intézmények első éghajlati stressztesztjét, hogy betekintést nyerjen a környezeti kockázatoknak az európai foglalkoztatóinyugdíj-ágazatra gyakorolt hatásaiba, benyújtotta a Bizottságnak a Szolvencia II szerinti felügyeleti beszámolási és közzétételi követelményeket megállapító végrehajtás-technikai standardjait, számos dokumentumot, jelentést és iránymutatást tett közzé a fenntarthatósági kockázatoknak a biztosítók, viszontbiztosítók és a foglalkoztatói nyugellátást szolgáltató intézmények kockázatkezelésébe történő integrálásáról, valamint információkat és technikai tanácsadást nyújtott az Európai Parlamentnek és a Tanácsnak a mesterséges intelligenciáról szóló jogszabályra és a DORA-ra vonatkozó jogalkotási folyamatban; elismerését fejezi ki a hatóságnak a digitális átalakulás területén tett különböző kezdeményezéseiért és fellépéseiért, támogatva az Unió digitális pénzügyi szolgáltatási stratégiájának célkitűzéseit, többek között azáltal, hogy több érdekelt féllel, például az Európai Doktori Intézettel együtt hozzájárult az „Uniós Digitális Pénzügyi Felügyeleti Akadémia” létrehozásához;
5.	megjegyzi, hogy a hatóság első alkalommal élt számos, az EIOPA-rendelettel a hatóságra ruházott hatáskörrel és eszközzel; ezzel összefüggésben megjegyzi, hogy 2022-ben a hatóság ajánlást adott ki a Szlovák Nemzeti Banknak (NBS), miután a hatóság arra a következtetésre jutott, hogy a tőkekövetelmények egy szlovák biztosítótársaság általi megsértését felügyeleti szempontból nem kezelték megfelelően; aggodalommal állapítja meg továbbá, hogy a hatóság megállapította, hogy az NBS megsértette az uniós jogot, és ennek következtében a Bizottság hivatalos véleményt adott ki, amelyben felszólította az NBS-t, hogy tegye meg az uniós jognak való megfeleléshez szükséges intézkedéseket, és vizsgálatot folytatott az EIOPA-rendelet 22. cikke alapján; felhívja a hatóságot, hogy folyamatosan tájékoztassa a mentesítésért felelős hatóságot a vizsgálat nyomon követéséről és eredményeiről;
6.	megjegyzi, hogy a hatóság hozzájárult a pénzügyi stabilitás biztosításához és a fogyasztók védelméhez azáltal, hogy alaposan figyelemmel kísérte a piacokat, és értékelte Oroszország Ukrajna elleni, provokáció nélkül indított és jogellenes inváziójára és az Európa-szerte rekordmagas inflációs rátákra válaszul bevezetett fokozatos monetáris szigorítások hatását; üdvözli, hogy 2022-ben kellő időben közzétették az inflációról szóló felügyeleti nyilatkozatot, amely arra összpontosít, hogy az infláció hogyan befolyásolja a biztosítástechnikai tartalékokat, a befektetéseket és a szavatolótőke-követelményeket;
7.	megjegyzi, hogy 2022 szeptemberében a hatóság meghatározta a 2023–2026 közötti időszakra vonatkozó stratégiáját, amelyben stratégiai prioritásokat határozott meg, többe között a biztosítási és nyugdíjágazat rezilienciájának és fenntarthatóságának megerősítését, valamint a fogyasztói érdekek erőteljes és következetes védelmének biztosítását az egész Unióban;
Hatékonyság és hasznok
8.	megjegyzi, hogy az európai felügyeleti hatóságok számos területen koordinálják, megosztják és támogatják egymást, mind az alaptevékenység, mind a támogatás területén; üdvözli, hogy az európai felügyeleti hatóságok összefogtak az olyan stratégiai kezdeményezések terén, mint a szoftveralkalmazás-fejlesztés, a hálózati infrastruktúra és az informatikai tanácsadás, például ugyanazon beszállítók alkalmazása révén; ezzel összefüggésben tudomásul veszi a hatóság 2022-ben jóváhagyott számításifelhő-stratégiáját, amelyet a hatóság a két másik európai felügyeleti hatósággal, más uniós intézményekkel és az illetékes nemzeti hatóságokkal közösen dolgozott ki, és amelynek célja, hogy autonómabb, automatizáltabb és önkiszolgáló termékeket biztosítson a hatóság szakértői és nemzeti versenyhatóságai számára;
9.	elismerését fejezi ki a hatóságnak a digitális átalakulással kapcsolatos projektekbe történő beruházásáért és személyzete elosztásáért, hogy az üzleti folyamatok automatizálása és észszerűsítése, valamint a piacra jutási idő és a funkciókon belüli és azok közötti együttműködés javítása révén új hatékonysági szinteket érjen el; ezzel összefüggésben üdvözli a hatóság 2022-ben végrehajtott projektjeit, amelyek az adatelemzési képességek javítására összpontosítanak annak a célnak az elérése érdekében, hogy a hatóság teljesen digitális, adatközpontú szervezetté váljon;
10.	megjegyzi, hogy a napi üzleti gyakorlatok tekintetében a hatóság számos intézkedést hajtott végre a költséghatékonyság növelése érdekében, például hibrid munkavégzést, közös íróasztal-használatot, továbbá modern videokonferencia-megoldásokat, amelyek az üzleti utazások csökkenését eredményezték; megjegyzi, hogy az alapvető feladatok ellátásával kapcsolatos intézményi ismeretek, szakértelem és hatékonyság megőrzése érdekében a hatóság tovább erősítette integrált tehetséggondozási rendszerét, amely lehetővé teszi a stratégiailag összehangolt emberierőforrás-folyamatokat, a jobb jelöltek felkutatását, valamint a hatékonyabb tanulást és fejlesztést; felkéri a hatóságot, hogy szolgáltasson adatokat és számadatokat a mentesítésért felelős hatóságnak a rendszer hatásáról;
11.	a számvevőszéki jelentés alapján megjegyzi, hogy a hatóság azon ügynökségek közé tartozik, amelyek szervezeti tervvel rendelkeznek műveleteik energiahatékonyságának és klímasemlegességének javítására, és éves tevékenységi jelentéseik részeként környezetvédelmi beszámolót (pl. a karbonlábnyomra vonatkozó jelentést) adnak ki; elismerését fejezi ki továbbá amiatt, hogy a hatóság 2022-ben megkapta az EMAS (uniós környezetvédelmi vezetési és hitelesítési rendszer) tanúsítványt annak érdekében, hogy 2023-ban megkapja az EMAS hivatalos akkreditációját;
Személyzeti politika
12.	megjegyzi, hogy 2022. december 31-én a létszámtervet (a 2021. évihez hasonlóan) 99%-ban végrehajtották: az uniós költségvetés alapján engedélyezett 138 ideiglenes alkalmazotti álláshelyből 137-et betöltöttek; megjegyzi, hogy ezen felül 36 szerződéses alkalmazottat és 24 kirendelt nemzeti szakértőt alkalmazott 2022-ben a hatóság;
13.	megjegyzi, hogy a hatóság a nemek szerinti megoszlás tekintetében arról számolt be, hogy 2022-ben 15 férfi (65,20%) és 8 nő (34,80%) tölt be közép- és felsővezetői, valamint igazgatótanácsi tisztséget, a hatóság teljes személyzete pedig 104 férfiből (53,60%) és 90 nőből (46,40%) áll; emlékeztet a nemek közötti egyensúly biztosításának fontosságára, és felhívja a hatóságot, hogy ezt vegye figyelembe a személyzet jövőbeli felvétele, valamint a felső és középvezetésen belüli kinevezések tekintetében;
14.	üdvözli, hogy 2022-ben a hatóság az EUAN sokszínűségről és befogadásról szóló chartájával összhangban folytatta a (2021-ben elfogadott) sokszínűségi és befogadási stratégia és annak részletes cselekvési tervének végrehajtását olyan kezdeményezések révén, amelyek olyan horizontális intézkedéseket foglalnak magukban, mint például a más intézményekkel való együttműködés, diverzifikáltabb munkaerő vonzása és kiválasztása, a hátrányos megkülönböztetés, a zaklatás, a tudatos és tudattalan előítélet megelőzése, valamint a sokszínűséggel és a befogadással kapcsolatos adatok nyomon követése; megjegyzi, hogy 2022-ben egy állítólagos zaklatási esetet jelentettek, de az ügyet további intézkedések nélkül lezárták, mivel az előzetes értékelés alapján nem találtak prima faciae bizonyítékot;
15.	üdvözli, hogy a hatóság a fogyatékossággal élő személyek szükségleteihez is igazodó sokszínű és inkluzív munkakörnyezet előmozdítására és biztosítására törekszik; ezzel összefüggésben megjegyzi, hogy 2022-ben kinevezték a hatóság fogyatékosságügyi belső koordinátorát és nagykövetét, hogy tovább erősítse és összpontosítsa a figyelmet erre a konkrét területre, és a személyzet és a vezetőség körében célzott felmérést végeztek, valamint sor került figyelemfelkeltő intézkedésekre;
16.	megelégedéssel veszi tudomásul, hogy a hatóság továbbra is mélyen elkötelezett a személyzet jóllétének, valamint a munka és a magánélet közötti egyensúlynak a javítása mellett, és pozitív eredményeket ért el a személyzet bevonása és elégedettsége terén; megjegyzi, hogy a kiemelt területek közé tartozott a rugalmas munkaszervezés, a távmunka, az egész életen át tartó pályaorientáció és karrierfejlesztés, a jólléti programok és a támogató irányítás;
Közbeszerzés
17.	Tudomásul veszi a számvevőszéki jelentésben szereplő észrevételt, miszerint a hatóság (összesen 25 607 EUR értékben) teljesített kifizetéseket egy olyan szerződés lejárta után, amelynek keretében a hatóság négyéves időtartamra (2017–2021) távközlési szolgáltatásokat vásárolt mobiltelefon-kommunikációhoz; tudomásul veszi a Számvevőszék azon következtetését, hogy ezek a kifizetések szabálytalanok voltak; tudomásul veszi továbbá a Számvevőszék azon észrevételét, hogy a szerződés 2022 áprilisában aláírt módosítására a költségvetési rendelet I. melléklete 1.1. pontjának megsértésével került sor;
18.	A Számvevőszéknek az uniós ügynökségekről szóló 2021. évi éves jelentése alapján emlékeztet a hatóság helyiségeire vonatkozó bérleti szerződés tekintetében szabálytalanul kifizetett  288 125 EUR összegre vonatkozó észrevételre; ezzel összefüggésben a hatóságnak a mentesítésért felelős hatóság ajánlásainak (2021. évi mentesítés) fényében hozott intézkedésekről szóló jelentése alapján tudomásul veszi a hatóság álláspontját, miszerint a szerződéses kötelezettségek figyelmen kívül hagyása jogilag és a jó hírnévvel kapcsolatban negatív hatást gyakorolt volna a hatóságra; a számvevőszéki jelentés alapján megállapítja, hogy ennek az észrevételnek a státusza továbbra is lezáratlan; felhívja a hatóságot, hogy az új bérleti szerződésre vonatkozó közbeszerzési eljárás megindításakor tegyen meg minden szükséges erőfeszítést a bérleti szerződés által előírt kötelezettségek és a költségvetési rendelet vonatkozó rendelkezései közötti ellentmondások elkerülése érdekében;
Az összeférhetetlenségek megelőzése és kezelése, valamint az átláthatóság
19.	üdvözli, hogy a hatóság jogi követelményeivel összhangban a hatóság honlapján közzéteszik a hatóság felügyeleti tanácsa és igazgatótanácsa tagjainak önéletrajzát, valamint a hatóság elnökének és ügyvezető igazgatójának és a hatóság osztályvezetőinek rövid önéletrajzát; megjegyzi, hogy az igazgatótanács, a felügyeleti tanács és a hatóság felső vezetésének minden tagja számára nyilvánosan hozzáférhetők az egyéni érdekeltségi nyilatkozatok és a szándéknyilatkozatok; üdvözli továbbá, hogy a hatóság honlapján közzétették a hatóság munkatársainak a lobbistákkal tartott találkozóit;
20.	üdvözli, hogy 2022-ben a hatóság megerősítette a személyzetre és az alkalmazottnak nem számító munkatársakra vonatkozó etikai szabályait, figyelembe véve a Számvevőszéknek a hatóság 2021. évi éves beszámolójáról szóló jelentésében foglalt észrevételeit, és amelyek célja a pártatlan, objektív és független döntéshozatal megőrzése, valamint az esetleges összeférhetetlenségek gyors felismerése és kezelése; e tekintetben tudomásul veszi a hatóság eljárási szabályzatának felülvizsgálatát, a függetlenségre és a döntéshozatali folyamatokra vonatkozó politika elfogadását az alkalmazottnak nem számító munkatársak összeférhetetlenségének elkerülése érdekében, az elnök és az ügyvezető igazgató értékelésére vonatkozó határozat felülvizsgálatának jóváhagyását, valamint a hatóság személyzetre vonatkozó etikai szabályai felülvizsgálatának elfogadását;
21.	A visszaélések bejelentésével kapcsolatban megjegyzi, hogy 2022-ben egy alkalmazott aggodalmát fejezte ki egy lehetséges szabálytalansági esettel kapcsolatban, és hogy ezt a hatóság az alkalmazandó szabályokkal összhangban kezelte; ezzel összefüggésben megjegyzi, hogy a hatóság az Európai Csalás Elleni Hivatalt (OLAF) erről azonnal tájékoztatta, és az OLAF értékelést végzett és megszüntette az ügyet azon az alapon, hogy nem állt fenn elegendő gyanú a vizsgálat megindítására;
22.	üdvözli, hogy 2022 júliusában a hatóság felügyeleti tanácsa felülvizsgálta eljárási szabályzatát, és végrehajtotta az összeférhetetlen igazgatótanácsi tagok viták és szavazások során való jelenlétére vonatkozó számvevőszéki észrevételt; megjegyzi továbbá, hogy a hatóság igazgatótanácsa 2022 decemberében a Számvevőszék észrevételeivel összhangban felülvizsgált határozatot hagyott jóvá az elnök és az ügyvezető igazgató értékeléséről;
Belső kontroll
23.	megjegyzi, hogy a hatóság 2022-ben elvégezte belső kontrollkeretének éves értékelését, és arra a következtetésre jutott, hogy valamennyi alkotóelemet és elvet a terveknek megfelelően hajtják végre és tervszerűen működnek, de a feltárt mérsékelt hiányosság miatt némi javításra van szükség;
24.	megjegyzi, hogy 2022-ben a belső ellenőrzési szolgálat kiadtott egy 2021-ben végzett, az illetékes nemzeti hatóságokat és az uniós biztosítási és foglalkoztatóinyugdíj-ágazat piaci szereplőit célzó „EIOPA beavatkozási intézkedések” ellenőrzéséről szóló jelentést; megjegyzi továbbá, hogy a hatóság minőségellenőrzési bizottsága felülvizsgálati jelentést adott ki „Az EIOPA és az illetékes nemzeti hatóságok közötti együttműködés és interakció tanulságai a Covid19-világjárvány idején” címmel; felhívja a hatóságot, hogy folyamatosan tájékoztassa a mentesítésért felelős hatóságot a belső ellenőrzési szolgálat és a minőségellenőrzési bizottság által kiadott ajánlások végrehajtásáról;
25.	elismeréssel veszi tudomásul, hogy 2022-ben a hatóság azonosította, nyomon követte a kockázatok hatásait és intézkedéseket hozott ezek enyhítésére, tekintettel arra, hogy nem rendelkezik elegendő kapacitással az új hatáskörök és feladatok végrehajtásához, miközben a meglévő kötelezettségvállalásokat teljesíti, a vonzerővel és a munkaerő-toborzással, a kiberbiztonsági fenyegetésekkel és az üzletmenet-folytonossággal kapcsolatos problémák miatt nem állt rendelkezésre a szükséges kompetenciákkal rendelkező képzett személyzet;
26.	megjegyzi, hogy a hatóság 2022-ben folytatta a fogyasztóvédelmi felügyeleti eszközök ellenőrzése (2019–2020) során megfogalmazott fennmaradó ajánlások végrehajtását; megjegyzi továbbá, hogy ez az ellenőrzés négy ajánlást eredményezett, amelyeket úgy kezeltek, hogy a Belső Ellenőrzési Szolgálat 2021 novemberében két ajánlást, kettőt pedig 2022 júniusában hivatalosan lezárt;
Egyéb megjegyzések
27.	megjegyzi, hogy 2022-ben a hatóság a többi európai felügyeleti hatósággal együtt figyelmeztetéseket adott ki a fogyasztók számára sok kriptoeszközhöz kapcsolódó magas kockázatú és spekulatív tevékenységgel kapcsolatban;
28.	a hatóságnak a mentesítésért felelős hatóság kérdéseire adott válaszai alapján megállapítja, hogy a hatóság jelenleg a Bizottság e-közbeszerzési eszközeinek (e-közbeszerzés, e-benyújtás, e-számlázás) előnyeit élvezi, és időközben (2023 júliusától) bevezették a közbeszerzési irányítási eszközt (PPMT); üdvözli, hogy az EIOPA pályázati eljárásai lehetőség szerint zöld közbeszerzési kritériumokra vonatkozó követelményeket is tartalmaznak, és az EIOPA pályázóinak alá kell írniuk többek között a környezetvédelmi és szociális kötelezettségeknek való megfelelésről szóló nyilatkozatot;
29.	megjegyzi, hogy 2022-ben a hatóság a honlapján és a közösségi médiában jelentések formájában közzétette munkájának eredményeit, és a legtöbb jelentéshez sajtóközlemény is társult; üdvözli, hogy egyes esetekben a jelentéseket összefoglalók, rövid közösségimédia-klipek vagy rövid interjúk is kísérik, amelyek a tartalmat egyszerűbb formában magyarázzák el;
°
°	°
30.	a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2024. 2024. április 11-i állásfoglalására[footnoteRef:12]. [12:  	Elfogadott szövegek, P9_TA(2024)0280.] 

